
2–3 години
„Љубопитното дете не создава неред 
– тоа создава знаење.“


3–4 години
„Играта е најважната работа во детството,
 затоа што преку играта 
детето го запознава светот.“


4–5 години
„Најубавите разговори со детето 
започнуваат со едно едноставно прашање:
 „Што мислиш ти?““


5–6 години
„Најдобрата подготовка за училиште 
не е работниот лист, 
туку детето кое сака да истражува, да прашува 
и да верува во себе.“








Десет пораки што секое дете би сакало 
да му ги каже на својот родител


1.	Сакај ме таков/таква каков што сум.
2.	Не споредувај ме со другите деца.
3.	Пофали го мојот труд, не само успехот.
4.	Дозволи ми да згрешам – така учам.
5.	Играј со мене секој ден, макар и десет минути.
6.	Разговарај со мене и кога сум мал/а – јас разбирам повеќе отколку што можам да кажам.
7.	Верувај во мене и кога јас сè уште не верувам  во себе.
8.	Биди трпелив/а – растам секој ден.
9.	Прегрни ме почесто отколку што ме прекоруваш.
10.	Најмногу ми требаш ти, а не совршени играчки.


„Децата не бараат совршени родители.
Тие бараат родители кои ќе ги сакаат, 
ќе ги слушаат, ќе ги разбираат и ќе веруваат во нив. 
Сè друго се учи заедно, чекор по чекор.“

Обраќање од  Директорот:
Градинката и семејството имаат заедничка мисија – да создадат среќно, самоуверено, љубопитно и емпатично дете, кое ќе расте во личност што верува во себе и во своите можности. Кога меѓусебно си веруваме, соработуваме и се поддржуваме, му го даваме највредниот подарок на детето – сигурна основа за здрав и успешен развој.
Ви благодарам за довербата што ни ја укажувате секој ден. Нека оваа скрипта биде мала поддршка на нашето заедничко патување, со надеж дека ќе ви помогне уште подобро да го разберете, охрабрите и следите развојот на вашето дете.
Со почит.                         
 Александра Ицковска


Обраќање на Педагогот:
Во мојата работа како педагог секојдневно имам можност да го следам детскиот раст и развој и одблизу да ја гледам уникатноста на секое дете. Секое од нив доаѓа со свои интереси, способности, темперамент, потреби и свое темпо на развој. Токму затоа, најважно е детето да биде прифатено такво какво што е и да му се даде можност да расте во средина исполнета со љубов, разбирање, почит и поттик.
Оваа скрипта е создадена со желба да ви биде сигурен сојузник во следењето на развојот на вашето дете. Таа не треба да биде причина за споредување со другите деца, ниту извор на загриженост доколку нешто не се случува во точно определен период. Наместо тоа, нека биде потсетник за богатството на детскиот развој и за малите чекори кои,       ден по ден, водат кон големи достигнувања.
Со почит.                         
 Светлана Тодорова


Како да ја користите оваа скрипта?

Оваа скрипта е подготвена врз основа на Националната програма за рано учење и развој на децата од предучилишна возраст и има за цел да им помогне на родителите полесно да ги препознаат развојните карактеристики и очекувања за секоја возраст.                                                        
Важно е да се има предвид дека развојот на секое дете е единствен. Некои деца одредени вештини ги совладуваат порано, други малку подоцна, а сепак се развиваат сосема уредно. 
Детскиот развој не е натпревар, туку процес во кој секое дете напредува со свое темпо.
Затоа, оваа скрипта е наменета да ви помогне полесно да ги препознаете најважните развојни чекори низ кои поминува вашето дете на одредена возраст.. Но тие никако не треба да се сфатат како строги правила или тест што секое дете мора да го исполни во точно определено време. 
Додека ја читате скриптата, обрнете внимание на она што вашето дете веќе го знае и умее, но и на начините на кои можете дополнително да го поттикнете неговиот развој преку игра, разговор, читање, движење и заеднички активности.

Доколку забележите дека вашето дете подолг временски период не покажува повеќе вештини кои се очекуваат за неговата возраст, тоа не значи дека треба веднаш да се загрижите. Разговарајте со воспитувачот, стручниот тим на градинката или со матичниот педијатар. Раното препознавање на евентуалните потешкотии овозможува навремена поддршка и најдобри можности за понатамошен развој.

Веруваме дека често се прашувате:  Како можете да помогнете дома? Наша препорака е:  
Читајте приказни. 
Играјте друштвени игри.
Вклучувајте го детето во домашните активности.
Разговарајте за чувствата.
Поттикнувајте движење и игра на отворено. 
Прославете ги малите успеси. Бидете трпеливи во предизвиците.  
Уживајте во секој момент од детството на вашето дете.





РАЗВОЈНИТЕ ДОМЕНИ се дефинираат како различни аспекти на развојот на детската личност. Со дефинирање на домените, ние укажуваме што сакаме да вреднуваме, и какви сакаме да бидат нашите деца и нашата заедница.             

СТАНДАРДИТЕ  за рано учење и развој се однесуваат на она:  Што децата треба да знаат и можат да го направат, во текот на нивниот развој, на  одредена  возраст.  Стандардите се генерални вештини, однесувања и концепти,  кои децата ги развиваат во рамките на секој РАЗВОЕН ДОМЕН.




Постојат  Пет основни домени на развој :
1.   Физичко здравје и моторен развој                                                                                                          2.   Социоемоционален Развој                                                                                                                3.   Развој на јазикот, описменување и комуникација                                                                   4.   Когнитивен развој и стекнување на општи знаења                                                                             5.   Развој на пристап кон учење

Следи детална разработка на секој од нив.












СТАНДАРДИ ЗА РАНО УЧЕЊЕ И РАЗВОЈ  од  2 - 3 год
1
-   ДОМЕН:  ФИЗИЧКО ЗДРАВЈЕ И МОТОРЕН РАЗВОЈ  -

	
ИНДИКАТОР  прв чекор  /  напредува  /  достигнува

СУБДОМЕН 1:   ГРУБ  МОТОРЕН РАЗВОЈ

1.  Стандард:  Одржува рамнотежа
-    Оди на прсти на кратко растојание
-    Скока на една нога нанапред
-    Оди по работ на тротоарот без да се заниша и падне


2.  Стандард: Контрола на делови од телото
-    Детето оди и трча со промена на брзина и правец на трчање
-    Детето врти педали користејќи ги двете стапала истовремено
-    Се качува и симнува по скали со алтернативни чекори


3.  Стандард:   Детето може да се движи координирано и со цел	
-    Се движи во отворен и затворен простор и совладува препреки за да истражува (трча и прескокнува мали препреки)
-   Ги става самостојно стапалата на педалите од велосипедот и ги врти паралелно со двете стапала


4.  Стандард:  Детето е свесно за своето тело во однос на  други  подвижни и неподвижни  препреки
-    Се движи безбедно во просторот без да се удира во делови од мебелот
-    Застанува или забрзува со одење ако наиде на некоја препрека (престанува или успорува со одењето ако наиде на некоја препрека  - дрво,  дел од мебел, друго дете  и  сл..)


	
ИНДИКАТОР  прв чекор  /  напредува  /  достигнува

СУБДОМЕН 2:   ФИН  МОТОРЕН РАЗВОЈ

1.  Стандард:  Детето може да воспостави контрола на движењата на дланките и прстите
-    Вади и става поситни предмети во корпа
-    Гради кула од 5 - 7 коцки
-    Колристи показалец и палец при држење на молив, фломастер, маркер
-   Откопчува и закопчува паричник или чанта со нитни

2.  Стандард:  Детето може да ракува со играчки и разни предмети за општа употреба
-    Ги собира играчките од под, со дланките и прстите
-    Ги разглобува и повторно ги составува деловите од играчките  (вади капаче од фломастер, отвара и затвара кутија)
-    Држи кутија со една дланка, а со другата ја полни со помали предмети
-    Ги користи дланките и прстите на двете раце за да ракува со ножички


СУБДОМЕН 3:  ЗДРАВО И БЕЗБЕДНО ОДНЕСУВАЊЕ

1.  Стандард:  Детето превзема активности поврзани со лична нега и хигиена
-    Самостојно мачка раце со сапун, ги плакне со триење   и самостојно ги брише
-    Самостојно користи тоалет со минимална помош

2.  Стандард:  Препознавање на штетни и опасни ситуации
-    Кажува ако чувствува болка или друга нелагодност
-    Бара нов прибор за јадење ако му падне на земја

3.  Стандард:  Детето може да ги користи своите сетила
-    Детето имитира движење на познато лице или некое домашно  милениче




СТАНДАРДИ ЗА РАНО УЧЕЊЕ И РАЗВОЈ  од 2 - 3 год
2
-   ДОМЕН:  СОЦИО-ЕМОЦИОНАЛЕН РАЗВОЈ   -

	
ИНДИКАТОР   прв чекор  /  напредува  /  достигнува


СУБДОМЕН 1:    СОЦИЈАЛЕН РАЗВОЈ


1.  Стандард:  Прави разлика помеѓу познати и непознати возрасни лица
-    Воспоставува  интеракција со познато лице во текот  на играта (бара од позната возрасна личност да му се подаде предмет или играчка која неможе да ја дофати)
-     Детето подава рака на познато лице кога се наоѓа во непозната средина

2.   Стандард: Може да развие социјални вештини во интеракција со другите деца
-    Со леснотија напушта позната возрасна личност     за да им се придружи на другите деца  коишто        си играат
-     Се зближува со другарче во играта (му ја подава својата играчка на друго дете)

3.   Стандард:  Може да развие социјални вештини во интеракција со возрасни
-     Детето бара возрасната личност да се вклучи во играта
-     Поставува прашања и започнува разговор

4.   Стандард:  Може да ги забележи и да ги почитува сличностите и разликите кај луѓето
-     Го идентификува полот и основните сличности и разлики помеѓу себе и другите (јас сум девојче, Дарко е машко)
-     Се обидува да имитира некои зборови од друг  говорен јазик
	
ИНДИКАТОР   прв чекор  /  напредува  /  достигнува


СУБДОМЕН 2:  ЕМОЦИОНАЛЕН РАЗВОЈ


1.   Стандард:  Детето го развива поимот за себе
-      Користи свое име кога зборува со друго лице    (јас сум Емине, јас сум Марко...)
-      Го идентификува својот пол  (јас сум машко,       јас сум женско...)
-      Инсистира да го добие она што го сака  (сакам јаболко  а не млеко, ја сакам оваа капа....)

2.    Стандард:  Може да ги препознае и соодветно даги изразува своите емоции
-      Правилно ги означува емоциите на другите  (мама е среќна бидејќи се смее)
-      Ги забележува и разликува причините за појава на разни емоции кај другите и кај себе (мама е среќна бидејќи сум добра)
-      Се обидува да смири дете кое плаче во негова близина  (го гали или му зборува)

3.    Стандард:  Се гордее со своите постигнувања и верува во своите способности
-      Сака да демонстрира ефекти од успешно завршена работа  (готов цртеж, редење коцки)
-      Покажува интерес да се грижи самото за себе (инсистира само да се облече или да заврши некоја работа, да донесе некој предмет)

4.    Стандард:  Може да ги контролира сопствените чувства
-       Детето се смирува брзо  после одвојување од позната и драга личност
-       Почнува даги контролира импулсите (вели не, кога ќе го допре забранетиот предмет)





СТАНДАРДИ ЗА РАНО УЧЕЊЕ И РАЗВОЈ  од  2 - 3 год
3
-   ДОМЕН:  ЈАЗИК, КОМУНИКАЦИЈА И РАЗВОЈ НА ПИСМЕНОСТ  -

	
ИНДИКАТОР  прв чекор  /  напредува  /  достигнува


СУБДОМЕН  1:    КОМУНИКАЦИЈА

1.  Стандард:  Детето може да слуша и разбира говорен јазик
-    Детето покажува 2 прстакога ќе го прашате колку години има
-    Детето соодветно реагира на изговорените зборови од страна на возрасен (пр. погледнува во чевлите ако  возрасен  каже:  "Погледни колку ти   се убави чевлите")
-    Детето соодветно одговара на вербален налог  (ја носи книгата  -  пр. донеси ми ја книгата од масата)


2.  Стандард:  Детето  може  да  зборува  и комуницира
-     Употребува социјални изрази од типот  "благодарам " и "молам"
-     Постојано поставува прашања за да ја одржи конверзацијата
-     Зборува доволно јасно за да биде разбрано од оној кој што го слуша


3.  Стандард:  Може да го збогати својот речник и   да покаже напредок во правилниот говор
-     Опишува некои личности или предмети со користење на придавки за подобро објаснување (убав, лош, мал...)
-     Прашува за значењето на одредени зборови или како се вика некој предмет



	
ИНДИКАТОР  прв чекор  /  напредува  /  достигнува


СУБДОМЕН  2:    ОСНОВИ ЗА ЧИТАЊЕ

1.  Стандард:  Детето  покажува  интерес  кон печатени  материјали
-     Детето се загледува разни печатени материјали
-     Прави разлика помеѓу текст и слика (покажува во книгата каде е текстот а каде е сликата)

2.  Стандард:  Детето може да препознае пишани симболи и букви
-    Детето ја препознава омилената книга по  сликите и симболите на корицата
-    Прави разлика помеѓу букви и други симболи



СУБДОМЕН  3:    ОСНОВИ ЗА ПИШУВАЊЕ

1.  Стандард:   Детето може да се вклучи во активности  поврзани  со  пишување
-     Црта со маркер неправилни линии или кругови со повеќе потези
-     Црта форми во песок или на земја  со зашилен предмет

2.  Стандард:  Детето може да ги искажува своите идеи преку пишани симболи и букви
-    Детето имитира пишување во игри како намерна активност  (охрабрете го детето да имитира возрасна личност која пишува, понудете му хартија, моливи, фломастери)






СТАНДАРДИ ЗА РАНО УЧЕЊЕ И РАЗВОЈ  од  2 - 3 год
4
-   ДОМЕН:  КОГНИТИВЕН РАЗВОЈ И СТЕКНУВАЊА НА ОПШТИ ЗНАЕЊА  -

	
ИНДИКАТОР  прв чекор  /  напредува  /  достигнува


СУБДОМЕН  1:    ЛОГИКА И РАЗМИСЛУВАЊЕ

1.  Стандард: Детето демонстрира способност да истражува и открива нови работи
-     Открива нов начин на употреба на некоја играчка или  предмет  (гледа како се гради кула и се обидува да го направи истото,  користи капак  од тенџере како волан од кола...)
-    Користи алатки за истражување (употребува лупа за да види некој предмет...)
-    Детето започнува  да ги разбира  причинско -последичните врски  (ако го изгасне радиото           ќе биде тивко)


СУБДОМЕН  2:    МАТЕМАТИКА  И  БРОЕВИ

1.  Стандард: Демонстрира знаење за количина, бројки и броење
-    Брои до 5 напамет
-    Детето бара 2 јаболка бидејќи сака една да му даде на другарчето

2.  Стандард: Демонстрира способност за класификација и серијација
-    Групира одделни топки, коцки и балони според бојата (црвена, жолта, сина и зелена) и ги става во соодветно обоени кутии
-    На вербално упатство,  детето  поставува предметите на соодветно место




	
ИНДИКАТОР  прв чекор  /  напредува  /  достигнува

СУБДОМЕН  3:    НАУКА

1.  Стандард: Стекнува информации за средината преку набљудување и манипулација
-    Детето ги запознава предметите и појавите преку употреба на сетилата (ова е меко, цвеќето мириса убаво...)
-   Набљудува и препознава причинско-последични релации помежу предметите (помалото топче се става во поголемото, колата се движи  оти има тркала,  радиото свири зошто е вклучено...)
-    Поврзува одредени предмети со природни појави (кога врне бара чадор или капа)

2.  Стандард:   Детето  ги  набљудува  и  опишува карактеристиките на живиот свет (растенија и животни)
-     Именува делови од телото на одредени животни
-    Знае дека растенијата и животните растат и се менуваат (малото маче ќе порасне)
-    Детето го слуша пеењето напилето и бара од возрасниот да слуша
-    Знае основни разлику помеѓу живиот и неживиот свет - од палета на слики прави 2 групи: слики на жива и нежива природа

3.  Стандард:  Детето ги набљудува и опишува карактеристиките на неживата природа
-    Именува разни својства на одредени природни материјали (волница, ластик, камен, песок, вода)
-    Умее да разликува ден од ноќ (наутро мама оди на работа, навечер е темно и спиеме...)
-    Именува разлика помеѓу река и море (реката е мала и тече, езерото е големо и не тече...)

4.  Стандард: Детето го осознава  човекот како живо и општествено суштество
-    Детето ја препознава функција на одредени делови на човековото тело
-    Прави разлика помеѓу надворешниот изглед на возрасните и децата



СТАНДАРДИ ЗА РАНО УЧЕЊЕ И РАЗВОЈ  од  2 - 3 год
4
-   ДОМЕН:  КОГНИТИВЕН РАЗВОЈ И СТЕКНУВАЊА НА ОПШТИ ЗНАЕЊА  -

	

ИНДИКАТОР  прв чекор  /  напредува  /  достигнува


СУБДОМЕН  4:    УМЕТНОСТ


1.   Стандард:  Детето може да разликува различни звуци и гласови
 -    Детето учествува во игра во која воочува и разликува кога некој пее а кога некој зборува (дозволете му на детето да се вклучи додека некој друг пее и да продолжи со пеење....)
-    Детето ги препознава песничките коишто ги има научено


2.  Стандард:  Детето покажува  интерес за учество во музички активности
-    Детето се вклучува во пеењето додека другите деца пеат (овозможете му на детето да  пее  во група или хор...)
-    Детето  пее и следи ритам со чукање на рацете  или нозете
-   Детето  пее кратки песни со ритам и рима (овозможете му на детето да ги пее песничките кои што ги има научено, проследени со едноставни движења на телото...)
 

3.  Стандард: Детето демонстрира интерес за учество во разни форми на визуелна креативност
-    Детето црта испреплетени линии на дадени теми (огради и мрежа)





	





СТАНДАРДИ ЗА РАНО УЧЕЊЕ И РАЗВОЈ  од  2 - 3 год
5
-   ДОМЕН:  ПРИСТАП КОН УЧЕЊЕ  -

	
ИНДИКАТОР  прв чекор  /  напредува  /  достигнува

СУБДОМЕН 1:    ЉУБОПИТНОСТ И ИНИЦИЈАТИВНОСТ

1.  Стандард:  Детето може да научи нови работи и да стекне нови искуства
-    Поставува прашања во врска со некоја приказна или некоја претходна активност
-    Со внимание слуша нова приказна или бара да му се чита некоја нова книга

2.  Стандард:  Може да превземе иницијатива
-    Детето  дава идеи  како сака да го помине    времето
-    Детето предлага активности од оние кои што  се нудат


СУБДОМЕН 2:    КРЕАТИВНОСТ И ИСТРАЈНОСТ

1.  Стандард:  Покажува истрајност во преземените активности
-    Детето истрајува во обидите правилно даја облече блузата
-    Детето инсистира само да јаде или да се напие вода од чашата

2.  Стандард:  Може да ја користи својата креативност во секојдневните активности
-    Се преправа и си замислува работи во играта (зема весник и се преправа дека чита)
-    Ја зема торбата на мајката и се преправа дека оди на работа

3.  Стандард:  Може да учи на различни начини  од сопствените искуства
-    Детето раскажува  случки  од  минатото


	





СТАНДАРДИ ЗА РАНО УЧЕЊЕ И РАЗВОЈ  од 3 - 4 год
1
-   ЗДРАВЈЕ И МОТОРЕН РАЗВОЈ  -

	
ИНДИКАТОР  прв чекор  /  напредува  /  достигнува


СУБДОМЕН 1:   ГРУБ  МОТОРЕН РАЗВОЈ

1.  Стандард:   Детето може да ја одржува рамнотежата на телото
-    Детето одржува рамнотежа при трчање
-    Се движи нанапред и наназад со леснотија
-    Детето шутира подадена топка нанапред
-    Детето оди по тенка греда со исправени раце без да се заниша

2.  Стандард:  Детето може да ги контролира  деловите  од телото
-    Детето скока нанапред со споени стапала
-    Детето ја шутира топката нанапред и фаќа подадена топка
-    Игра тенис, пинг-понг и други видови колективни и индивидуални спортови (фудбал, кошарка)

3.  Стандард:   Детето може да се движи координираносо со цел	
-   Го забрзува и успорува одот кога е потребно
-   Детето  го движи телото и екстремитетите според такт на музика
-    Детето  пренесува  големи  кутии  или  други предмети од едно на друго место

4.  Стандард:  Детето е свесно за своето тело во однос на други  подвижни и неподвижни  препреки
-    Детето заобиколува подвижен предмет при одење
-    Детето се поттргнува за да не удри во друго дете  за време на танцувачки активности  (може да се организираат танцивачки активности во парови)


	
СУБДОМЕН 2:   ФИН  МОТОРЕН РАЗВОЈ

1.  Стандард:  Детето може да  воспостави контрола на движењата на дланките и прстите
-    Ја држи топката со двете дланки над главата и ја фрла нанапред
-    Детето реди сложувалка од 8 парчиња
-    Детето превртува страници од книга лист по лист
-    Детето откопчува и закопчува копчиња на облека
-    Детето држи молив со палец и показалец и црта линии во зададена форма  (пр. круг)

2.  Стандард:  Детето може да ракува со играчки и разни предмети за општа употреба
-    Детето ја отвара и затвара чешма
-    Детето одвртува и завртува капаче од шише
-    Го одвртува капачето од шишето, го истура сокот во чаша и ја држи чашата со една рака за рачка


СУБДОМЕН 3:   ЗДРАВО И БЕЗБЕДНО ОДНЕСУВАЊЕ

1.  Стандард:  Детето превзема активности поврзани со личната нега и хигиена
-    Самостојно ги мие рацете, лицето и телото
-    Го брише носот и го фрла хартиеното марамче на соодветно место
-    Самостојно ги мие забите со паста и четка за заби

2.  Стандард:  Детето може да  препознае  штетни и опасни ситуации
-    Детето го разбира значењето на боите на уличните семафори
-    Препознава знаци на опасност (сирени на пожарна, полициска кола или кола за брза помош)

СУБДОМЕН 4:   СЕНЗОМОТОРЕН РАЗВОЈ

1.  Стандард:  Регулација на движење со сетила
-    Имитира звук на некој музички инструмент кој го свири друг
-    Го врти погледот за да следи нешто, а не вратот
-    Наденува  предмети  во  мали  дупки  (реди бројаници)


СТАНДАРДИ ЗА РАНО УЧЕЊЕ И РАЗВОЈ  од 3 - 4 год
2
-   СОЦИО-ЕМОЦИОНАЛЕН  РАЗВОЈ   -

	
ИНДИКАТОР   прв чекор  / напредува  /  достигнува


СУБДОМЕН 1:   СОЦИЈАЛЕН РАЗВОЈ

1.  Стандард:  Детето може да прави разлика помеѓу познати и непознати возрасни лица
-    Детето бара и нуди помош на блиско возрасно лице  (Замолете го да ви подаде  некоја  книга   или предмет.)
-    Крева рака за да и се обрати на учителката
-    Во непозанта средина се доближува до позната личност (родител...) да побара помош (да оди во тоалет...)

2.   Стандард:  Детето може да развие социјални вештини во интеракција со другите деца
-    Дето започнува да игра со друго дете
-    Детето ги споделува играчките и други предмети со друго дете (поттикнете го детето да споделува)

3.   Стандард:  Може да развие социјални вештини во интеракција со возрасни
-     Игра заеднички игри со возрасни
-     Сака да им помага на возрасните (брше прашина)

4.   Стандард:  Може да ги забележи и да ги почитува сличностите и разликите кај луѓето
-     Детето прашува едноставни прашања кои се однесуваат на другите деца  (преку песни, приказни, играчки и директен контакт запознајте ги децата со сличностите и различностите со  кои  ќе се соочат во животот )
-     Го менува својот изглед (се пресоблекува во туѓа  облека, менува израз на лицето за да заличи на некоја друга личност од неговата околина...)
	
ИНДИКАТОР   прв чекор  /  напредува  /  достигнува


СУБДОМЕН 2:   ЕМОЦИОНАЛЕН РАЗВОЈ

1.   Стандард:  Детето го развива поимот за себе
-     Се претставува себе си во различни улоги во симболички игри
-     Детето го препознава своето палто и го облекува при одење на прошетка
-     Одлучува да направи одредена активност самостојно (пример да направи кула од коцки)
-     Инсистира да ја игра улогата на доктор/ка

2.    Стандард:  Детето може да ги препознае и соодветно да ги изразува своите емоции
-      Детето се обидува да теши друго дете кога плаче или е тажно
-      Детето гледа на слика(во книга, на тв..)  дете кое плаче и поставува прашања зошто плаче
-     Детето се радува кога добива подарок

3.    Стандард:  Детето се  гордее со своите постигнувања и верува во своите способности
-      Ја презентира задачата која ја завршило само,      и повикува возрасни личности за да се пофали
-      Одговара потврдно, со голема сигурност и убеденост на прашањето дали може да вози велосипед, дали знае да плива, дали знае да поправи некоја играчка...

4.    Стандард:  Детето може да ги контролира сопствените чувства
-       Детето реагира со израз на лицето кога е луто или кога се повлекува од играта
-       Со трпение чека ред во изведување на некоја активност која ја сака (да се клацка, да добие сок)






СТАНДАРДИ ЗА РАНО УЧЕЊЕ И РАЗВОЈ  од  3 - 4 год
3
-   ЈАЗИК, КОМУНИКАЦИЈА И РАЗВОЈ НА ПИСМЕНОСТ  -

	
ИНДИКАТОР   прв чекор  /  напредува  /  достигнува


СУБДОМЕН 1:   КОМУНИКАЦИЈА

1.  Стандард:  Детето може да слуша и разбира говорен јазик
-    Детето  го разбира  значењето  на  изговорените зборови - постапува по инструкција составена од неколку активности
-    Детето слуша подолга приказна и реагира на смешните делови со смеење    (читајте  и раскажувајте му на детето комични, забавни приказни)
-    Детето со внимание слуша приказни што му се раскажуваат и читаат, приказни на радио или на  ТВ и бара дополнително објаснување


2.  Стандард:   Детето  може  да  зборува  и комуницира
-     Детето започнува дискусија и поставува прашања
-     Детето точно пренесува краткапорака од учителот на родителот, и обратно
-     Детето раскажува приказна која ја слушало          (на  прашање  за  што  станува  збор  во  книгата        или во филмот,  одговара за едно дете,  за едно пријателство...)


3.  Стандард:  Детето може да го збогати својот речник и   да покаже напредок во правилниот говор
-     Детето ги усогласува зборовите со род и број
-     Детето употребува нов збор или прашува за значењето на некој непознат збор

	
ИНДИКАТОР   прв чекор  /  напредува  /  достигнува


СУБДОМЕН 2:   ОСНОВИ ЗА ЧИТАЊЕ

1.  Стандард:  Покажува интерес кон печатени материјали
-     Препознава печатени симболи во својата околина
-     Правилно ја разгледува сликовницата, вртејќи ги страниците една по една од напред на назад
-     Покажува интерес и се преправа дека му  "чита" книга на помало дете или на некоја друга играчка (кукла, куче, маче..)


2.  Стандард:  Детето може да препознае пишани симболи и букви
-    Препознава некои букви во пишан текст  (буквата  О или првата буква од своето име)
-    Се преправа дека чита гледајќи во познат текст (охрабрете го детето да ја држи омилената сликовница и да ги листастраниците како да чита)



СУБДОМЕН 3:   ОСНОВИ ЗА ПИШУВАЊЕ

1.  Стандард:   Детето може да се вклучи во активности поврзани со пишување
-     Црта одредени форми кои заличуваат на букви (круг во вид на букватаО)
-     Детето копира зададена форма (нацртајте едноставна форма, линија, и поттикнете го детето да ја нацрта)


4.  Стандард:  Може да ги искажува своите идеи преку пишани симболи и букви
-     Детето црта предмет или лице од својата околина
-     Детето црта слика според некој настан




СТАНДАРДИ ЗА РАНО УЧЕЊЕ И РАЗВОЈ  од  3 - 4 год
4
-   КОГНИТИВЕН РАЗВОЈ И СТЕКНУВАЊА НА ОПШТИ ЗНАЕЊА  -

	
ИНДИКАТОР   прв чекор  /  напредува  /  достигнува


СУБДОМЕН 1:   ЛОГИКА И РАЗМИСЛУВАЊЕ

1.  Стандард: Детето е способно да истражува и открива нови работи
-    Истражува разни видови напредмети и материјали
-    Детето поставува прашања за работи кои што ги гледа или слуша
-    Учествува во едноставни истражувачки активности (пр. се наведнува да помириса разни кутии за да се обиде да открие што има во нив)
-    Решава проблеми преку  активно набљудување и истражување (пр. додава поголема количина вода врз тркалото на воденицата, за да го забрза движењето на тркалото)


СУБДОМЕН 2:   МАТЕМАТИКА И БРОЕВИ

1.  Стандард:  Детето  демонстрира знаење за количина, бројки и броење
-    Детето идентификува делови од целина (пола јаболко, пола чаша сок..)
-    Детето поврзува број со одредени  предмети (колку  чинии треба да ставиме на масата  да      има за сите?)
-    Детето ги употребува броевите во повеќе намени (Колку години има? Колку пари има? Кој е бројот на неговата улица Колку јаболка има намасата?) 
-    Детето брои напамет до 10

2.  Стандард: Демонстрира способност за класификација и серијација
-    Воочува контрасни особини кај предметите (големо-мало, долго-кусо, лесно-тешко)
-    Набројува кои објекти се: пред него, зад него,    под него,  далеку од него
-    Детето ги реди предметите по должина од најкратко  до најдолго  и обратно
-    Именува позиција во ред: јас сум прв, ти си втор...

	
ИНДИКАТОР   прв чекор  /  напредува  /  достигнува


СУБДОМЕН 3:   НАУКА

1.  Стандард: Стекнува информации за средината преку набљудување и манипулација
-    Детето собира разни предмети кои што ги наоѓа додека се движи
-    Користи нестандардни предмети за истражување на околината (со стапче копа во земјата)

2.  Стандард: Ги набљудува и опишува карактеристик на живиот свет (растенија и животни)
-     Детето ги познава разликите помеѓу одредени растенија и животни  (високо дрво, ниско цвеќе)
-    Детето знае дека на растенијата и животните им се потребни  вода и храна  (полева цвеќе, храни маче)
-    Детето именува одреден број фактори кои влијаат врз живиот свет (на растенијата им е потребна вода и сонце, на животното му треба храна..)

3.  Стандард:  Ги набљудува и опишува карактеристиките на неживата природа
-    Детето умее  да распознава  и  именува  основни својства на разни елементи од природата (водата  е течна, каменот е тврд, песокот е мек...)
-    Детето именува карактеристики на годишните времиња (во лето е топло, во зима врне снег...)
-    Ја држи коцката мраз во рацете за да се растопи или става коцка мраз во чаша со вода
-    Детето ја држи коцката мраз во рацете за да се растопи или става коцка мраз во чаша со вода

4.  Стандард: Детето го осознава  човекот како живо и општествено суштество
-    Именува неколку одлики на човекот (лош, добар)
-    Покажува каде се сместени внатрешните органи (пр. каде е срцето на мама?)




СТАНДАРДИ ЗА РАНО УЧЕЊЕ И РАЗВОЈ  од  3 - 4 год
5
-   ПРИСТАП КОН УЧЕЊЕ  -

	
ПРОДОЛЖУВА ОД КОГНИТИВЕН  РАЗВОЈ




СУБДОМЕН 4:   УМЕТНОСТ

1.   Стандард:  Детето може да разликува различни звуци и гласови
 -    Детето репознава и именува звуци на различни возила (камион, мотор, хелихоптер...)
-    Детето бара да му се пушти омилената песна на радио , ТВ, ЦД

2.  Стандард:  Детето покажува  интерес за учество во музички активности
-    Детето слуша и пее познати научени песни
-    Детето  со потпевнување  следи некоја  детска активност  (организирајте  активности и игри во  кои ќе се пее)
 
3.  Стандард: Детето демонстрира интерес за учество во разни форми на визуелна креативност
-    Детето користи водени бои и самостојно ги меша боите (овозможете им на децата различни бои кои може даги мешаат)
	
ИНДИКАТОР   прв чекор  /  напредува  /  достигнува


СУБДОМЕН  1:    ЛОГИКА И РАЗМИСЛУВАЊЕ

1.  Стандард:  Детето може да научи нови работи и да стекне нови искуства
-    Детето поставува прашања (Што е ова? Зошто месечината е тркалезна? Како се родив јас?)
-    Детето поставува прашања за работи кои прв пат ги забележува во својата околина

2.  Стандард:   Детето  може  да  превземе иницијатива
-    Детето иницира помош во одредени ситуации (пример го чисти истуреното млеко)
-    Детето самостојно избира материјали за активноста  (пример коцки за кула)


СУБДОМЕН  2:    КРЕАТИВНОСТ И ИСТРАЈНОСТ

1.  Стандард:  Детето покажува истрајност во преземените активности
-    Детето продолжува со активноста (на пр. да бои, да реди коцки),  иако другите деца завршиле со активноста
-    Детето  е  ангажирано на одредена  активност        од 5 - 10 минути  (поттикнете го детето во неговата истрајност и модифицирајте ги очекувањата на децата со посебни потреби)

2.  Стандард:  Детето може да ја користи својата креативност во секојдневните активности
-    Дето си креира нови игри и активности
-    Детето измислува приказни и песни во активности

3.  Стандард:  Детето може да учи на различни начини  од сопствените искуства
-    Детето размислува гласно и зборува додека е ангажирано во одредена активност




СТАНДАРДИ ЗА РАНО УЧЕЊЕ И РАЗВОЈ  од 4 - 6 год
1
-   ЗДРАВЈЕ И МОТОРЕН РАЗВОЈ  -

	
ИНДИКАТОР   прв чекор  /  напредува  /  достигнува


СУБДОМЕН 1:   ГРУБ МОТОРЕН РАЗВОЈ

1.  Стандард:  Детето може да ја одржува рамноте- жата на телото
-    Детето трча стабилно и брзо со ретки  падови (обезбедете услови за комплетна физичка активност со трчање, одење, скокање, качување)
-    Прескокнува пречки
-    Детето скока наназад со една нога  или
-    Детето покажува висок степен на контрола на рамнотежа при сложени локомоторни движења (трчање, качување, скокање, прескокнување)

2.  Стандард: Контрола на делови од телото
-    Качување по јаже
-    Истегнување на телото
-    Користење на гимнастички направи  или
-    Детето се качува и симнува со леснотија на разни направи за вежбање во дворот или собата
-    Детето изведува локомоторни активности и ги координира движењата во комбинација со разни физички направи (качување по јаже, шутирање топка со раце и нозе, користење на клацкалки, лизгалки, направи за истегнување

3.   Стандард:  Детето може да се движи координирано со цел	
-    Се врти околу оската на телото
-    Прави сложени движења на телото пр. танцови игри
-    Детето го поставува телото и екстремитетите во   позиција да имитира некого или нешто
-    Детето комбинира секвенци на неколку моторни движења на организиран начин (потскокнува на една или две нозе, прави креативни движења според такт на музика, се врти...)

	
ИНДИКАТОР   прв чекор  /  напредува  /  достигнува


4.  Стандард:  Детето е свесно за своето тело, во однос на други Подвижни и неподвижни  објекти
-    Детето заобиколува подвижни и неподвижни предмети при  трчање
-    Детето учествува во игри со препреки, (под и над препрека)
-    Детето прескокнува повисоки препреки при трчање



СУБДОМЕН 2:   ФИН  МОТОРЕН РАЗВОЈ

1.  Стандард:  Детето може да воспостави контрола на движењето на дланките и прстите
-    Детето ја користи доминантната рака во секојдневните активности (држи лажица, молив)
-    Детето дофаќа фрлена мала топка со едната или со двете раце
-    Држи ножичка и сече хартија по дадена кружна  линија
-    Спретно истиснува густа содржина од туба (пластелин, лепак, паста за заби)

2.  Стандард:  Детето може да ракува со играчки и разни предмети за општа употреба
-    Детето самостојно и правилно го држи користи приборот  за јадење - нож, вилушка
-    Ги облекува чевлите со заврзување на  врвките 
-    Претура течност со лажица или чаша без да истури
-    Детето тура супа или друга течност со лажица од тенџере во чинија или во чаша









СТАНДАРДИ ЗА РАНО УЧЕЊЕ И РАЗВОЈ  од 4 - 6 год
1
-   ЗДРАВЈЕ И МОТОРЕН РАЗВОЈ  -

	

СУБДОМЕН 3:   ЗДРАВО И БЕЗБЕДНО ОДНЕСУВАЊЕ


1.  Стандард:  Детето превзема активности поврзани со личната негаи хигиена
-    Детето ја покрива устата и носот кога кашла
-    Детето самостојно ги извршува своите физиолошки потреби внимавајќи на хигиенските правила  (се брише, пушта вода, мие раце...)
-    Детето самостојно го средува просторот во кој си игра,  собата,  играчките, креветот


2.  Стандард:  Детето може да препознае штетни и опасни ситуации
-    Детето внимателно преминува улица во придружба на возрасна личност. 
-    Се врти лево-десно пред да  премине  улица
-    Детето познава штетни и опасни навики по здравјето  (користете книги и слики, каде се презентират ризични однесувања, пушење, пиење алкохол, возење велосипед без кацига...)
-    Предупредува другарче ако е во опасност               (да внимава да не падне, да не се лизне итн.)



СУБДОМЕН 4:   СЕНЗОМОТОРЕН РАЗВОЈ

1.  Стандард:  Детето може да ги користи своите сетила (вид, слух, допир, мирис, вкус) з а регулација на движењето
-    Детето гледа во своите раце при изведување на креативни движења
-    Детето изведува креативни конструкции со разновиден мтеријал (конструктивен, ликовен, мнипулативен) 
-    Детето црта зададени фигури со голема прецизност


	





СТАНДАРДИ ЗА РАНО УЧЕЊЕ И РАЗВОЈ  од 4 - 6 год
2
-   СОЦИО-ЕМОЦИОНАЛЕН  РАЗВОЈ   -

	
ИНДИКАТОР   прв чекор  /  напредува  /  достигнува


СУБДОМЕН 1:  СОЦИЈАЛЕН РАЗВОЈ


1.  Стандард:  Детето може да прави разлика помеѓу познати и непознати возрасни лица
-    Именува познати лица на фотографија
-    Детето со леснотија контактира со познати лица од околината (соседи, роднини, сопствениот лекар...)
-    Бара помош од познато блиско лице кога се соочува со проблем
-    Детето поставува прашања за некоја личност која не ја познава и прв пат ја гледа во своја близина (кој е тоа, како се вика....)
-    Детето се  доверува на блиско лице

2.   Стандард: Може да развие социјални вештини во интеракција со другите деца
-    Детето покажува лојалност кон другарчето (му помага да се облече, да го закопча патентот...)
-    Детето одбира да игра со ново другарче
-    Детето  соработува во колективни игри со други деца, во групни активности (ова ќе го направиме вака, ова не може вака....)
-    Детето има другарчиња на повеќе места                  (во градинка, кај баба, пред зграда...)

3.   Стандард:  Може да развие социјални вештини во интеракција со возрасни
-     Детето се поздравува со позната личност при среќавање на било кое место
-     Детето бара помош од возрасни во заедницата

4.   Стандард:  Може да ги забележи и да ги почитува сличностите и разликите кај луѓето
-     Детето умее да го опише својот изглед и да го спореди со  другите
-     Ги препознава различните социјални улоги (мајка, татко, роднини, соседи...)
-    Детето поставува прашања за другите деца
	
ИНДИКАТОР   прв чекор  /  напредува  /  достигнува


СУБДОМЕН 2:  ЕМОЦИОНАЛЕН РАЗВОЈ


1.   Стандард: Детето го развива поимот за себе
-     Споделува информации за себе со другите деца (адреса, број на телефон, место на живеење...)
-     Станува свесно за сопствениот културен идентитет (кажува на кој јазик зборува, каква облека носи..)

2.    Стандард:  Може да ги препознае и соодветно даги изразува своите емоции
-      Детето ги кажува причините и зборува за своите сопствени емоции (се радувам што ќе одиме на гости, плачам затоа што сум тажна...)
-      Ги изразува емоциите преку игра  (се обидува да ја најде агубената играчка на другарчето....)

3.    Стандард:  Се гордее со своите постигнувања и верува во своите способности
-      Ги презентира сопствените идеи и мислења во играта или во активноста
-      Детето ја презентира завршената задача на возрасен  (пофалете го, поттикнете го)
-      Детето целосно им се посветува на зададените активности

4.    Стандард:   Детето  може  да  ги  контролира сопствените  чувства
-      Ја изразува лутината и тагата на соодветен начин, со голема доза на контрола  (кога друго дете не ми дава некоја играчка, му нуди друг предмет за замена)
-      Ги смирува негативните емоции и моментални импулси (брзо престанува да плаче, да се лути..)
-      Го прифаќа одењето на училиште без вознемиреност и лутина




СТАНДАРДИ ЗА РАНО УЧЕЊЕ И РАЗВОЈ  од  4 - 6 год
3
-   ЈАЗИК, КОМУНИКАЦИЈА И РАЗВОЈ НА ПИСМЕНОСТ  -

	
ИНДИКАТОР  прв чекор  /  напредува  /  достигнува

СУБДОМЕН 1:   КОМУНИКАЦИЈА

1.  Стандард:  Детето  може да слуша и разбира говорен јазик
-    Се вклучува во разговор, го разбира она што го слуша и соодветно реагира
-    Го знае значењето на неколку специјални зборови (пр. педијатар е доктор за деца, забар е  за заби...)
-    Со леснотија прераскажува приказна, театарска претстава, филм или настан кој го слушнал од друга личност


2.  Стандард:  Детето може да зборува и комуницира
-     Ги кажува своите идеи на повеќе начини
-     Детето разговара со свои врсници за некоја случка (како поминал на роденден, на прошетка...)
-     Раскажува за сопствено искуство или доживување
-     Употребува различна интонација на гласот при раскажување на некој настан
-     Рецитира стихотворба со промена на интонацијата на гласот


3.  Стандард:  Може да го збогати својот речник и   да покаже напредок во правилниот говор
-    Ги препознава зборовите кои се различни од мајчиниот јазик
-     Го знае спротивното значење на зададениот збор (светло-темно, мало-големо, ден-ноќ...))
-     Детето учествува во говорни игри (дополни ја реченицата, продолжи ја приказната...)

	
ИНДИКАТОР  прв чекор  /  напредува  /  достигнува

СУБДОМЕН 2:   ОСНОВИ ЗА ЧИТАЊЕ

1.  Стандард:  Детето  покажува  интерес  кон печатени материјали
-     Подолго време седи и разгледува сликовница или некој друг печатен материјал, држејќи ја книгата во правилна позиција
-     Раскажува настан по одредени слики кои за прв пат ги гледа
-     Ја користи книгата за да добие некоја информација
-     Детето знае дека книгата има наслов, автори и илустрации

2.  Стандард:  Детето може да препознае пишани симболи и букви
-    Поврзува глас со одредена буква (о, а..)
-    Детето именува букви во пишан текст
-    Го препознава своето име напишано на хартија
-    Именува 2-3 букви поврзувајќи ги во низа


СУБДОМЕН  3:   ОСНОВИ НА ПИШУВАЊЕ

1.  Стандард:   Детето може да се вклучи во активности поврзани со пишување
-    Пишува или црта разни форми со повеќе потези
-    Пишува зададена буква со копирање
-    Самостојно ги пишува буквите од своето име


2.  Стандард:  Може да ги искажува своите идеи преку пишани симболи и букви
-     Користи чкртаници и цртежи кои личат на букви за да напише некоја порака
-     Бара од возрасна личност да му напише нешто во врска со некоја негова идеја





СТАНДАРДИ ЗА РАНО УЧЕЊЕ И РАЗВОЈ  од  4 - 6 год
4
-   КОГНИТИВЕН РАЗВОЈ И СТЕКНУВАЊА НА ОПШТИ ЗНАЕЊА  -

	
ИНДИКАТОР  прв чекор  /  напредува  /  достигнува


СУБДОМЕН 1:    ЛОГИКА И  РАЗМИСЛУВАЊЕ

1.  Стандард: Детето е  способно да истражува и открива нови работи
-    Расклопува и повторно составува разни предмети / играчки
-    Набљудува и дискутира за промените коишто ги забележува  (овде има нова зграда, претходно нем)
-    Дететп предвидува што ќе се случи врз основа на набљудување и истражување. Тоа јатестира својата претпоставка. (дадете му магнет..)
-    Реди коцки една на друга за да види на која висина ќе паднат



СУБДОМЕН 2:    МАТЕМАТИКА И БРОЕВИ

1.  Стандард:  Демонстрира знаење за количина, бројки и броење
-    Детето именува бројка во зададен текст
-    Кажува кој број следи или кој му претходи на бројот 5
-    Препознава броеви од 1 - 10
-    Го кажува бројот на улицата на која живее
-    Детето ја поврзува количината со симболот и бројот (брои 6 коцки и ги става до бројот 6)


3.  Стандард: Детето  демонстрира способност за класификација и серијација
-    Ги опишува дневните активности според времето на случување (што прави наутро а што навечер)
-    Сортира копчиња според бројот на дупките
-    Црта шаблони во зададена положба (пред-зад, внатре-надвор, се допираат, не е допираат....)
-    Сортира предмети во серија, според повеќе карактеристики  (боја, големина, форма)



	
СУБДОМЕН 3:   НАУКА

1.  Стандард: Стекнува информации за средината преку набљудување и манипулација
-    Користи стандардни предмети за истражување на средината  (магнет, лупа...)
-    Експериментира со предмети и материјали од околината   (прави тесто, кал...)
-    Индентификува, опишува и споредува предмети и појави и нивното значење  (опишува разлика помеѓу вода и мраз, камен и земја...)
-    Бара и прибира информации од средината преку примена на сетилата, набљудување и разговор

2.  Стандард: Детето ги набљудува и опишува карактеристиките на живиот свет
-    Именува и ја распознава ползата од одредени растенија и животни
-    Покажува грижа и интерес кон растенијата и животните (полева цвеќе, ги храни рибите...)
-    Именува разни животни средини во кои опстојуваат животните  (рибите  живеат во море, волкот шума..)
-    Препознава опасности при непосреден контакт со некои животни и растенија

3.  Стандард:  Ги набљудува и опишува карактеристиките на неживата природа
-    Именува одредени географски поими  (планина, шума, ливада, река, езеро...)
-    Умее да ги опише карактеристиките на годишните времиња
-    Знае за постоење на временски односи и релации (час, минута, ден, ндела, месец, година...)
-    Именува својство на разни материјали  (дрво, гума, хартија, стакло...)
-    Покажува основно знаење за "читање" на временски промени  (ако е облачно, ќе врне...)

4.  Стандард: Осознава за човекот како живо и општествено суштество
-    Именува и наведува неколку функции на човековите органи (срцето чука, крвта е црвена...)
-    Набројува сличности и разлики помеѓу  човекот, животните и растенијата
-    Драматизира одредени професии


СТАНДАРДИ ЗА РАНО УЧЕЊЕ И РАЗВОЈ  од  4 - 6 год
4
-   КОГНИТИВЕН РАЗВОЈ И СТЕКНУВАЊА НА ОПШТИ ЗНАЕЊА  -

	
ИНДИКАТОР  прв чекор  /  напредува  /  достигнува


СУБДОМЕН  4:    УМЕТНОСТ

1.   Стандард:  Демонстрира способност да разликува различни звуци и гласови
 -   Детето се движи и го следи ритамот на музика (бавно, брзо..)
 -   Детето сака да ја слуша омилената музика на ТВ, на радио или на ЦД
-    Препознава зборови на омилена песна и ги потпевнува додека работи  друга активност


2.  Стандард:  Демонстрира интерес за учество во музички активности
-    Самостојно покажува интерес која музика сака да ја слуша
-    Самостојно пее дел или цела песна
-   Детето има правилно држење при пеење 
-   Детето учествува во разни музички манифестации
-   Детето користи разни музички инструменти, нетрадиционални и природни предмети и се обидува да свири на нив  (дрвени шупливи предмети, разни ударни предмети..)
 

3.  Стандард: Демонстрира интерес за учество во разни форми на визуелна креативност
-    Самостојно црта познати предмети и моделира разни облици  9снешко, дрво..)
-    Детето комбинира разни големини на четки додека црта и бои со водени бои
-    Детето декорира разни предмети со цртање
-    Детето  Изработува разни предмети


	






СТАНДАРДИ ЗА РАНО УЧЕЊЕ И РАЗВОЈ  од  4 - 6 год
5
-   ПРИСТАП КОН УЧЕЊЕ  -

	
ИНДИКАТОР   прв чекор  /  напредува  /  достигнува


СУБДОМЕН 1:  ЉУБОПИТНОСТ И ИНИЦИЈАТИВНОСТ

1.   Стандард:  Детето може да научи нови работи и да стекне нови искуства
-    Развива личен интерес кон одредени нешта (собира колички, слики од животни...)
-    Покажува интерес и сака да знае повеќе за настаните и приказните што се однесуваат на непознати нешта (пр. за диносаурус)
-    Покажува интерес за дискусии за одредени нови искуства и случувања (или сака да дознае повеќе за некој настан кој се случил претходно)


2.  Стандард:  Детето може да превземе иницијатива
-    Самостојно прави селекција од понудени материјали и предмети за играње
-    Детето го замолува другарчето да му се приклучи во играта (покажува иницијативност за групна игра)
-    Детето прави план за сопствена  активност  и учествува   во неа
-   Детето, заради личен интерес учествува во одредена активност



	



СУБДОМЕН 2:  КРЕАТИВНОСТ И ИСТРАЈНОСТ

1.  Стандард:  Покажува истрајност во преземените активности
-    Детето настојува успешно да ја заврши активноста, си поставува цели, го следи поставениот план со помош на возрасен (секојдневно го полива цвеќето, го храни миленичето...)
-    Прифаќа предизвици и истрајува во активноста и покрај можни фрустрации  (пружете поддршка)


2.  Стандард:  Детето може да ја користи својата креативност во секојдневните активности
-    Детето игра симболички игри  (игра во улогана продавач, лекар, учителка, мајка, татко...)
-    Детето врши измени на познати приказни, си додава сопствени ликови и го менува текот на приказната


3.  Стандард:  Детето може да учи на различни начини  од сопствените искуства
-    Детето употребува најразлични методи за да ги изрази сопствените идеи (раскажува, црта, пее...)
-    Детето планира активности и си поставува цели  кои е базираат на претходни искуства

Наместо заклучок


Детството не е трка кон целта, туку патување исполнето со игра, љубов, откривање и растење. Не е најважно, детето да биде прво во се (прво да запомни, прво да совлада, прво да научи...) туку да учи со радост, љубопитност и чувство на сигурност.

Бидете негов најголем охрабрувач. Слушајте го, разговарајте со него, играјте, читајте, поставувајте прашања и радувајте се на секој негов нов успех. Токму тие секојдневни моменти се најсилната поддршка за здравиот развој.

Запомнете – на вашето дете не му е потребен совршен родител. На Вашето дете му е потребен родител кој го сака, го разбира, верува во него и е покрај него додека расте.

Заедно, семејството и градинката создаваат средина во која секое дете може да го развие својот потенцијал, да изгради самодоверба и со насмевка да зачекори кон новите животни предизвици.






Со почит,
ЈОУДГ „11 Октомври“ – Бутел, Скопје

